Document ID: /roh_data/filtered/fineweb-2-filterrobots_roh.jsonl.gz/32542

L'alpinist da 64 onns era il mardi vers las 10:00 ensemen cun in accumpagnader sin la cresta tranter il Schwarzhorn ed il Hinter Grauspitz sin in'autezza da 2'500 meters sur mar. Tenor emprimas enconuschientschas è l'um crudà giu pervia d'in pass fallà ed è uschia sa blessà mortalmain.
Il disgrazià è vegnì chattà da la Rega. A l'accumpagnader ha il Care Team Grischun assistì. Ils dus umens da Liechtenstein eran partids il mardi a bun'ura davent dal Principadi per ascender il Grauspitz.
RR novitads 17:00